**У С Т А В**

 на

 **НАРОДНО ЧИТАЛИЩЕ „БЪЛГАРСКИ ИСКРИЦИ- 2016 г.“** със седалище и адрес на управление гр. Добрич, ул.„Доктор Константин Стоилов „ № 18

 **ГЛАВА I**

1. **ОБЩИ ПОЛOЖЕНИЯ**

**Чл. 1.** С този устав се уреждат дейността, управлението, имуществото, финансирането и издръжката на НАРОДНО ЧИТАЛИЩЕ „БЪЛГАРСКИ ИСКРИИЦИ – 2016 г.“

Седалище и адрес на управление на НАРОДНО ЧИТАЛИЩЕ „БЪЛГАРСКИ ИСКРИИЦИ – 2016 г.“ е гр. Добрич, ул.„Доктор Константин Стоилов” № 18

**Чл.2** Читалището е юридическо лице с нестопанска цел, което се вписва в регистъра на юридическите лица с нестопанска цел към Добричкият окръжен съд и е независима, неполитическа, доброволна и културно-просветна организация, развиваща дейността си в съответствие с Конституцията на Република България , с действащото законодателство и морал .

**Чл.3.** В дейността на читалището могат да участват всички граждани без ограничение на възраст, пол, политически и религиозни възгледи и етническо самосъзнание.

**Чл.4**. Читалището работи в взаимодействие с просветните и културни институции, обществени и стопански организации , фирми и други извършващи или подпомагащи културно-просветна дейност.

**Чл.5**. Читалището поддържа отношение на сътрудничество, координация и партньорство с държавни органи и организации , на които законите възлагат определени задължения.

 **ГЛАВА II**

ЦЕЛИ И ДЕЙНОСТИ

**Чл.6.** Цели на читалището са :

 а/ развиване и обогатяване културния живот в града;

 б/ запазване на местните обичаи и традиции;

 в/ развитие на творческите заложби на участниците в дейността на читалището;

 г/ възпитаване на подрастващите в национално и патриотично съзнание.

**Чл.7.**Читалището развива следните дейности:

 а/ поддържане на библиотеки и фонотеки;

б/ развиване и подпомагане на художествената самодейност и народните занаяти;

 в/организиране школи и курсове

 **Чл.8**. Допълнителните дейности трябва да подпомагат основните чрез своето съдържание. Те не могат да създават условия за нарушаване на законите и морала. Не се допуска предоставянето на читалищни имоти за политическа дейност, за хазарт, за нощни заведения и на религиозни секти.

Читалището развива дейността си на принципа и в духа на самоуправлението и демократично начало, като българска традиционна културно- просветна организация.

 **ГЛАВА III**

ЧЛЕНСТВО

 **Чл.9./1/** Читалището има действителни, спомагателни, колективни и почетни членове.

 **2**/ Действителните членове са дееспособни лица, български граждани, които вземат участие или подпомагат дейността на читалището и плащат членски внос. Действителният член на читалището може да запази членството си, ако не взема участие в дейността на читалището само поради напреднала възраст или болест.

 **3**/ Спомагателните членове са лица до 18- годишна възраст. Приоритет имат участниците в дейността на читалището. Те могат да присъстват на Общите събрания със съвещателен глас.

 **4/** Колективните членове могат да бъдат професионални и творчески организации, стопански предприятия, търговски дружества, кооперации, клубове и др. Те съдействат за постигане целите на читалището, поддържат и обогатяват материалната му база. Техен представител може да участва в Общите събрания с право на един глас. Те плащат членски внос според финансовите си възможности и броя на собствените си членове, съдружници или кооператори.

 **5**/ Почетни членове могат да бъдат български и чужди граждани с особено големи заслуги към читалището. Те могат да посещават Общото събрание и да упражняват право на глас.

**Чл.10./1**/ Приемането на нови членове става с писмена молба на желаещия до Настоятелството, в която се посочва предпочитаната форма на участие в дейността на читалището.

 **2/** Членството възниква тридесет дни след плащане на членския внос.

 **3/** Прием на нови членове се прекратява два месеца преди провеждането на отчетно-изборни събрания на читалището. Членството на подалите молби през този период възниква веднага след провеждане на отчетно-изборното събрание.

**Чл.11**. Членовете на читалището с право на глас имат следните права и задължения:

 а/ да избират и да бъдат избирани в ръководството на читалището;

 б/да получават информация за решенията на Настоятелството;

 в/да спазват устава на читалището;

 г/да съдействат за постигане на целите му, за изпълнение решенията на Общото събрание и Настоятелството, като активно участват в дейността му;

 д/да подпомагат според силите си съхраняването, обогатяването и обновяването

материалната база на читалището;

 е/да пазят доброто име на читалището;

 ж/да плащат редовно членския си внос.

 **Чл.12**. Членството в читалището се прекратява:

 а/ от Настоятелството

 - при неплащане на членски внос ;

 - при отказ за участие в дейността на читалището;

 - по молба на лицето.

 б/ от Общото събрание

 Събранието може да изключи свой член при грубо нарушение на устава, непристойно поведение, уронване авторитета и доброто име на читалището, посегателство върху имуществото на читалището.

**Чл.13.** Действителните и колективни членове плащат членски внос, както следва:

 а/ за действителните членове размера се определя от Общото събрание;

 б/ за колективните - по взаимно договаряне.

**ГЛАВА IV**

**ОРГАНИ НА УПРАВЛЕНИЕ И КОНТРОЛ**

**Чл.14**.Органи на читалището са:

 а/ Общото събрание;

 б/ Читалищно настоятелство;

 в/ Проверителна комисия.

**Чл.15**. Върховен орган на читалището е Общото събрание. То се състои от всички членове на читалището , имащи право на глас. В него със съвещателен глас могат да участват спомагателните членове.

**Чл.16**.1. Общото събрание има следните компетенции:

 а/ приема, изменя и допълва устава;

 б/ избира и освобождава членове на Читалищното настоятелство, Проверителната комисия и председателя;

 в/ приема вътрешни актове, необходими за организацията и дейността на читалището;

 г/ изключва членове на читалището;

 д/ приема основни насоки за дейността на читалището;

 е/ приема решения за членуване и прекратяване на членуване в читалището;

 ж/ приема бюджета на читалището;

 з/ приема годишния отчет;

 и/ определя размера на членския внос;

 й/ отменя решения на органите на читалището;

 к/ взема решения за откриване на филиали на читалището;

 л/ взема решения за прекратяване на читалището;

 м/взема решения за внасяне до съда на незаконосъобразни действия на ръководството или отделни читалищни членове.

 **2/.**Решенията на Общото събрание са задължителни за другите органи на читалището.

**Чл.17./1**/Редовно Общо събрание на читалището се свиква от Настоятелството най-малко веднъж годишно. Извънредно Общо събрание може да бъде свикано по решение на Настоятелството, по искане на Проверителната комисия или на една трета от членовете на читалището.

 **2**/ Поканата за събранието трябва да съдържа: дневен ред, дата, час, място на провеждане и кой го свиква. Поканата трябва да бъде получена срещу подпис не по-късно от седем дни, преди датата на провеждане. В същия срок, на вратата на читалището и на общо достъпни места в общината, трябва да бъде обявено съобщение за събранието.

 **/3/** Общото събрание е законно , ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно , ако присъстват една трета от членовете имащи право на глас при редовно събрание и на половината плюс един членове имащи право на глас при извънредно събрание.

 **/4/**Решенията по чл. 15 а, б, в, г, й, к, л се вземат с мнозинство най-малко от две трети от всички членове. Останалите решения се вземат с мнозинство повече от половината от присъстващите членове.

**Чл.18./1**/ Изпълнителен орган на читалището е Настоятелството, което се състои най-малко от трима члена и се избира за срок от три години. Членовете на Настоятелството не могат да са в роднински връзки по права линия и по съребрена до четвърта степен.

**2/** Читалищното настоятелство:

а/ свиква Общото събрание;

б/ осигурява изпълнението на решенията на Общото събрание;

в/ подготвя и внася в Общото събрание бюджета на читалището и утвърждава щата му;

г/ подготвя и внася в Общото събрание отчет за дейността на читалището;

д/ назначава секретаря на читалището и утвърждава длъжностната му характе-ристика.

**3**/ Настоятелството взема решения с мнозинство от повече от половината от неговите членове.

**4/** На заседанията на Настоятелството може да присъства със съвещателен глас секретарят на читалището.

**5**/ На заседанията на Настоятелството могат да присъстват със съвещателен глас членовете на Проверителната комисия.

**Чл.19./1/** Председателят на читалището е член на Настоятелството и се избира

от Общото събрание за срок от три години.

**2/** Председателят:

 а/ организира работата на читалището съобразно закона, устава и решенията на Общото събрание;

 б/ представлява читалището;

 в/ свиква и ръководи заседанията на Настоятелството и председателства Общото събрание;

 г/ отчита дейността си пред Настоятелството;

 д/ сключва и прекратява трудови и граждански договори със служителите съобразно бюджета на читалището и въз основа решенията на Настоятелството.

**Чл.20./1/** Секретарят на читалището се назначава от Настоятелството.

 **2/** Секретарят:

 а/ организира изпълнението на решенията на Настоятелството, включител-но решенията за изпълнението на бюджета;

 б/ организира текущата основна и допълнителна дейност;

 в/ отговаря за щатния и хонорувания персонал;

 г/ представлява читалището заедно и поотделно с председателя.

 **3/** Секретарят не може да бъде в роднински връзки с членовете на Настоятелството и Проверителната комисия по права и съребрена линия до четвърта степан, както и да бъде съпруг/ съпруга на председателя на читалището.

**Чл.21./1**/ Проверителната комисия се състои най-малко от трима членове и се избира за срок от три години.

 **2**/ Членовете на Проверителната комисия не могат да бъдат в трудови отношения с читалището или са роднини на членовете от Настоятелството , председателя и секретаря по права линия, съпрузи, братя и сестри и роднини по сватовство до първа степен.

 **3**/ Проверителната комисия осъществява контрол над Настоятелството, председателя и секретаря по спазване на закона, устава и решенията на Общото събрание.

 **4**/ При констатирани нарушения уведомява Общото събрание на читалището, а при данни за престъпления органите на прокуратурата.

**Чл.22**. За членове на Настоятелството, Проверителната комисия и секретар не могат да бъдат избирани лица, които са осъждани на лишаване от свобода за умишлени престъпления от общ характер.

**ГЛАВА V**

**ИМУЩЕСТВО И ФИНАНСИ**

**Чл.23.** Имуществото на читалището се състои от право на собственост и други вещни права, вземания, ценни книжа и други права и задължения.

**Чл.24**. Читалището набира средства от следните източници:

 а/ членски внос;

 б/ културно-просветна и информационна дейност;

 в/ субсидии от държавата и общината;

 г/ наеми от недвижимо и движимо имущество;

 д/ дарения и завещания;

 е/ такси за участие в курсове, школи и други форми на обучение;

 ж/приходи от други стопански, трудови , обществени дейности и услуги.

**Чл.25./1**/Недвижимото имущество не може да се отчуждава или да се учредяват тежести върху него.

 **2/** Движимото имущество може да се отчуждава, залага, бракува или заменя за по-доброкачествено само с решение на Настоятелството.

**Чл.26./1/** Единният читалищен бюджет се формира от всички източници на собствени средства, субсидии, дарения и други.

 **2**/ Читалищното Настоятелства изготвя годишен отчет на приходите и разходите, който се приема от Общото събрание.

 **3/** Частта от отчета за приходите и разходите, които се отнасят до израз-ходване на общински и държавни субсидии се предоставят на съответните институции.

**Чл. 27.** Счетоводството се води в съответствие със Закона за счетоводството и подзаконовите нормативни актове.

**Чл. 28 /1/** Председателят на читалището ежегодно в срок до 10 ноември предоставя на кмета на общината предложение за своята дейност през следващата година.

 **2/** Председателят на читалището до 31 март предоставя на кмета на общината и общинския съвет доклад за осъществената дейност на читалището и за изразходените бюджетни средства за предходната отчетна година.

 **ГЛАВА VI**

**ПРЕКРАТЯВАНЕ**

**Чл.29**. Читалището може да бъде прекратено по решение на Общото събрание, вписано в регистъра на окръжния съд. То може да бъде прекратено с ликвидация или по решение на окръжния съд при условията на чл. 27 от ЗНЧ.

Този устав е приет на Общо събрание на учредителите на читалището проведено на 26.10. 2016 г. и е подписан от учредителите.

………………………………………………………………………………………………

НЧ “БЪЛГАРСКИ ИСКРИЦИ 2016” ГР. ДОБРИЧ ОТЧЕТ за 2018 год.

Дейността на Читалището бе организирана съгласно приетия културен календар и програма за развитие на читалищната дейност през 2018 г., предложени и приети на заседание на читалищното настоятелство . НЧ „ Български искрици 2016” продължава своята мисия на обеди-нител чрез занаятите, изкуството и книгата. Откриване на читалищната година бе с питка и мед , за да ни е богата и спорна годината и да са ни сладки успехите !

 **ОСНОВНИ ЦЕЛИ** определящи насоките на дейността наНЧ “БЪЛГАРСКИ ИСКРИЦИ 2016 “ ГР. ДОБРИЧ през 2018 год. са:

* 1. Читалището да се утвърждаване като обществен и културен център чрез:
* съхраняване на културно-историческата памет на родния край и Родината
* изграждане и укрепване на национално самосъзнание
* реализиране на съвместни инициативи с родолюбиви организации в града, региона и зад граница.
* 2. Да бъде координационен и обучителен център за деца, ученици, младежи и възрастни чрез:
* партньорство с училища и детски заведения
* партньорство със социални институции
* съвместна дейност с български училища зад граница
* 3. Захранване и обогатяване на библиотечния фонд със специализирана литература и други носители на информация за историята на България и развитието на занаятите.
* 4. Насърчаване на четене с разбиране и оформяне на мотивиран отговор.
* 5. Разширяване на клубните дейности и обхвата на деца и ученици.
* 6. Издателска и популяризаторска дейност по повод актуални дати и годишнини от местния и национален календар, изработване и издаване нa образователни програми, мултимедийни презентации и др.
* 7. Разширяване контактите и партньорствата с институции, обществени организации, НПО, сдружения, съюзи на национално и международно ниво.
* 8. Участие в проекти с национален и международен характер .

 Читалището ни е място, което обединява и сплотява пъстрата палитра от различните поколения, обединявайки ги в името на доброто и център за тяхното общуване.Децата придобиват практически умения, подпомагащи опознаването на българската история и развиват чувството на национална принадлежност и гордост. Опознават занаятите везбарство , дърворезба и грънчарство, придобивайки умения и сръчности необходими за изработване на изделия с практическа насоченост. Музиката е средство да се съхрани и предаде на идните поколения безценния извор от песни и танци, разкриващи живота, борбите и победите на българите, трудолюбието и красотата.

 **Дейност на читалищното настоятелство**

През изтеклия период Читалищното настоятелство проведе събрания и заседания, на които са обсъждани множество въпроси и са взети решения по тях.

По – важни от тях са :

- Приемане на отчет и план за работата на читалището

- Обсъждане на варианти за получаване на средства необходими за планираните дейности поради липса на държавна и общинска субсидия

- Отчети за финансовото състояние

- Утвърждаване на клубовете по занаяти и ръководители

- Библиотечен арсенал. Отчет и план за работата на библиотеката

- Утвърждаване на дарителската дейност

 **Дейност на библиотеката**

 Грамотността е една от най-значимите прояви на общо-човешката култура и никое друго събитие не може да се мери с книгата. Четенето е кауза, а библиотеката насърчава четенето с разбиране и ученето през целия живот.Наблюдава се промяна в отношението на децата към библиотеката, благодарение на новите услуги, които тя предлага. Библиотечният фонд вече се разширява.Новонабавените библиотечни единици са 67 , от които 67 от дарения и 2 исторически албума на стойност 50.00 лв. от собствени средства.

 През отчетния период библиотеката попълваше фонда си предимно от дарения.

 **Художествено-творческа дейност**

В читалището се пресъздават красотата и традициите на местния и национален фолклор. Отеква звучността на българската народна песен, красивите мелодии на кръшните български хора. Заниманията си с деца и ученици насочихме към даване знания и придобиване на практически умения използвани в народните занаяти.

 През отчетния период в читалището се работи в следните клубове с 41 деца и 6-ма възрастни:

* **Клуб „ Средновековна работилница”** с обучител Пламен Николов и асистент-обучител Петър Коцев, където насоката бе получаване на информация за българската история. Чрез практическа дейност с различни материи, материали, инструменти, техники,децата се пренасяха назад във времето и историческите събития.
* **Клуб „ Магията на българската шевица”**бе разширен до три групи: младша- начинаещи, старша- напреднали и възрастни с обучител Елена Люцканова и Магдалена Петрова .Усвоиха се понятията: мотив, орнамент, композиция, видове бодове, символика на цветове и фигури.Придобиха се умения за използване на прав, полегат, прекъснат, кръстат и контурен бод в самостоятелния избор на шевица. Децата от старша група надграждаха знания за техники и бодове в българската шевица. Изработиха пана, книгоразделители и ключодържатели с шевици от различни фолклорни области за приятелите си зад граница. Децата от младша група получиха знания за символиката на цветове и форми, орнаментиката в шевиците, най-често използваните бодове и представа за фолклорните области в България. Дамите везаха композиции от различни краища на Родината, усвоиха везба върху платно.
* **Клуб „Млад занаятчия - Дърворезба** ” работи с обучител Койчо Колев. Младите занаятчии- дърворезбари затвърдиха получените знания и ги пренесоха върху паната си. Трудовите умения презентираха пред съученици, граждани и гости.
* **Клуб „ Керамична работилничка”** с обучител Венета Велева. Тук децата развиха моторика на ръцете , пластичност, усет за предаване на форма, цветоусещане. Запознаха се с различни видове глина и качествата й.Получиха зрителна представа за произведения от различни школи. Добиха представа за цялостен процес на изработване на изделие.
* **Клуб „ Езика на музиката и танца”** с ръководители: Галина Великова и Михаела Иванова дадоха емоцията и посланията, които носи българския фолклор. С лекота определят размера на музиката и характера на песента.
* **Клуб „ Традиции и обичаи”.** С удоволствие децата се включваха в народните празници , израз на традиции и отразяващи обичаите характерни не само в Добруджа , но и в различни региони на страната.

 ПРОВЕДЕНИ ДЕЙНОСТИ

МЕЖДУНАРОДНИ ПРАКТИКУМИ И ФЕСТИВАЛИ

* гр. Милано, Италия, Асоциация за българска култура – Обучителен практикум по българска история и народни занаяти / везба и дърворезба/
* гр. Тараклия , Молдова – Семинар „ Силата на българското слово” с учащи от Трета гимназия
* Представяне на добруджански фолклор и народни занаяти от НЧ „ Български искрици 2016” гр. Добрич на Първи Добруджански събор гр. Лерида, Испания
* Християнски празници, традиции и обичаи
* Ден на християнското семейство СУ”Димитър Талев” I-ви клас
* Обучителна беседа „ЗИМНИ ПРАЗНИЦИ” ОУ “Хр. Смирненски” - III - клас
* СИРНИ ЗАГОВЕЗНИ 18. 02.2018 г. Представяне на Сирнишка трапеза, на която деца и родители представиха емблематични за празника ястия, дадоха рецепти за приготвяне и разказаха за хамкането, прескачане на огън, хвърляне на стрелички, мисията на кукерите и кукерските танци.
* ВЕЛИКДЕН – Деца и родители в партньорство с РИМ гр. Добрич заедно пресъздадоха пред съграждани и гости обичая свързан с боядисване на яйцата.
* Участие в историческа възстановка на „ Посрещане на освободителните войски в Хаджиоглу Пазарджик” по повод 140 год. от освобождението на Добрич. За пореден път бе даден шанс на деца и родители да съпреживеят емоцията от освобождението на града и посрещането на освободителните войски.
* 19.02.2018 г. Презентация „ Заветът на Левски” , Участие в общоградското поклонение пред паметника на Левски
* 02.03.2018 г Презентация „Трети март - Национален празник на Република България”.
* **ИЗНЕСЕНО ОБУЧЕНИЕ**
* СУ “П.Р. СЛАВЕЙКОВ” 12.03.2018

 Тема: „Дунавска България

* ОУ “Св. св. Кирил и Методий” с. Ведрина 09.03.18 Тема: „Дунавска България”
* ПОХОД в Долината на кокичетата 17.03.2018 г.
* 22.04.2018 г. – Маратон на четенето и празник на детската книга
* ПЪРВИ ЮНИ - ДЕН НА ДЕТЕТО Тема: Отворени врати към народните занаяти – грънчарство, везба, дърворезба

 ФИНАНСОВ ДОКЛАД

 И тази година дейностите се осъществяваха без държавна и общинска субсидия. Приходите бяха от такси в ателиетата – 2080.00 лв. и събран членски внос в размер на 194.00 лв. Общ приход 2274.00 лв. Разходите за хонорари на обучителите, материали и консумативи за пряката дейност на децата възлизат на 2682.00 лв. или финансовата година приключваме със загуба 408.00 лв.

 ПРЕДСЕДАТЕЛ:

 / М. Петрова /

 СЕКРЕТАР :

 / К. Кръстева /

**НАРОДНО ЧИТАЛИЩЕ „БЪЛГАРСКИ ИСКРИЦИ 2016 ”**

**Гр. Добрич УЛ.: „Доктор Константин Стоилов” № 18,**

**Общ. Добрич Обл. Добрич**

**П Р О Г Р А М А ЗА ЧИТАЛИЩНАТА 2019 ГОД.**

1. **ОСНОВНИ ЦЕЛИ:**
* 1. Утвърждаване на читалището като обществен и културен център с цел:
* изграждащ национално самосъзнание
* съхраняване на културно-историческата памет на родния край и Родината
* реализиране на съвместни инициативи с родолюбиви организации в града, региона и зад граница.
* 2. Изграждане на читалището като координационен и обучителен център за деца, ученици, младежи и възрастни
* партньорство с училища и детски заведения
* партньорство със социални институции
* съвместна дейност с български училища и асоциации зад граница
* 3. Съхраняване на народните занаяти чрез изграждане на практически умения у деца и възрастни.
* 4. Захранване и обогатяване на библиотечния фонд със специализирана литература и други носители на информация за историята на България и развитието на занаятите.
* 5. Насърчаване на четене с разбиране и оформяне на мотивиран отговор.
* 6. Разширяване на клубните дейности и обхвата на деца и ученици.Въвеждане на тъкачеството като клуб.
* 7. Издателска и популяризаторска дейност по повод актуални дати и годишнини от местния и национален календар, изработване и издаване нa образователни програми,
* мултимедийни презентации и др. свързани с дейностите. Изработване на TV продукти и популяризирането им в регио-нални и национални етнопредавания. /„ Сурва”, „ Мартеницата”/ .
* 8. Разширяване контактите и партньорствата с институции, обществени организации, НПО, сдружения, съюзи на национално и международно ниво.
* 9. Участие в проекти с национален и международен характер .

1. **ПАРТНЬОРСТВА:**

Читалището си партнира с :

* РИМ гр. Добрич
* Молдова , гр. Тараклия , III – та гимназия
* Великобритания, гр. Лондон, БШ „В. Левски” и БШ „Розова долина”
* Украйна, гр. Бердянск, гр. Милитопол
* Испания, гр. Палма де Майорка, БНУ „ Иван Рилски”
* Италия, гр. Милано и гр. Верона, Асоциация на българите в чужбина
* Италия, гр. Милано БУ „ П.ЯВОРОВ”

 **III. ДЕЙНОСТИ И МЕРОПРИЯТИЯ:**

1. Откриване на Читалищната година на НЧ „Български искрици 2016”

2. Закупуване на специализирана библиотечна литература

3. Исторически презентации и участия:

* Освобождението на Добрич – м. януари 2019 г.
* Васил Левски – м. февруари 2019 г.
* 3-ти март – м. март 2019 г.
* Априлско въстание – м. април 2019 г.
* Ден на Съединението – м. септември 2019 г.
* Ден на Независимостта – м. септември 2019 г.
* Ден на Добрич - м. септември 2019 г.
* Ден на Народните будители – м. ноември 2019 г.

4. Битови презентации :

* Пролетни празници
* Сирни заговезни – февруари 2019 г. ;
* Баба Марта – м. март 2019 г. ;
* Благовещение – м. март 2019 г. ;
* Лазаровден и Цветница - м. април 2019 г. ;
* Великден - м. април 2019 г. ;
* Гергьовден - м. май 2019 г.
* Еньовден – м. юни 2019 г.
* Зимни празници
* Димитровден м. октомври 2019 г.;
* Ден на християнското семейство – м. ноември 2019 г.;
* Архангеловден м. ноември 2019 г. ;
* Никулден м. декември 2019 г. ;
* Бъдни вечер и Коледа у нас и по света м. декември 2019 г

5.Участия в исторически и християнски възстановки

6. Участие в международни събори и фестивали:

 6.а / Участие във фолклорен събор в Испания, Валенсия

 6.б / Участие във „Фестивал на народните занаяти” в

7. Организиране представянето на втора „ Уки, уки ,Япония”книга на Юлиана Антонова- Мурата м. юни 2019г.

8. ТV предавания в БНТ

* Сурва м. януари 2019 г.
* Баба Марта бързала м. март 2019 г.
* Лазарица м. април 2019 г.
* Великден м. април 2019 г.
* Дете съм на Европа, но пазя българския корен м. юни 2019 г.

9. Изнесено обучение „Ранно Средновековие” в :

* СУ „Д. Талев ”гр. Добрич м. февруари
* ХГ „Св. св. Кирил и Методий” гр. Добрич м. март

10. Обучителни практикуми в:

* Обучителен практикум в гр. Милано, Италия – февруари,м. ноември 2019 г.
* Обучителен практикум в гр. Валенсия, Испания септември 2019 г.
* Работна среща – практикум м. май 2019 г.
* Годишен семинар на обучителите м.юни 2019 г.

11.Участие в общински и областни празници

12.Международен обмен на знания и умения изградени у децата под наслов „Моята история – мост към теб” м. май, юни, юли 2018 - 2020 г.

* Молдова , гр. Тараклия , III – та гимназия
* Великобритания, гр. Лондон, БШ „В. Левски” Италия, гр. Милано и гр. Верона, БУ „П. Яворов”
* Испания, гр. Валенсия, Асоциация на българите в чужбина

13.Презентация на тема:

* История на облеклото през Средновековието и Възраждането
* Богатството от костюми в седемте фолклорни области
* Традиции и обичаи в Добруджа

**IV. Библиотечна дейност:**

Основна цел е разширяване на библиотечния арсенал от специализирана литература, подпомагаща клубните дейности, привличане на читатели от ранна училищна възраст и популяризиране на библиотечната дейност.Вниманието ще насочим към изграждане на умения за ползване на библиотечна литература и откриване на информация по дадена тема. Ще се разшири провеждането на изнесено обучение по практическа история с учениците от началния етап, с цел улесняване възприемането и усмислянето на исторически събития и факти .

 Библиотечният фонд изграждаме чрез закупуване на специализирана литература, подкрепа от общинска администрация и Министерството на културата и чрез дарителска дейност.

Усилията на ръководителите са насочени към повишаване качеството на създавания културен продукт с мото: „Да опознаем историята на моя край и моята Родина и съхраним българските традиции, обичаи и занаяти”.

**ЧИТАЛИЩНО НАСТОЯТЕЛСТВО**

1. МАГДАЛЕНА ПЕТРОВА ТОДОРОВА - ПРЕДСЕДАТЕЛ
2. ЕЛЕНА ГЕОРГИЕВА ЛЮЦКАНОВА - ЧЛЕН
3. РЕНИ СТОЯНОВА БОНЧЕВА - ЧЛЕН
4. КОЙЧО ДРАГАНОВ КОЛЕВ- ЧЛЕН
5. СНЕЖАНА АТАНАСОВА ИВАНОВА - ЧЛЕН

 **ПРОВЕРИТЕЛНА КОМИСИЯ**

1. СТЕФКА ГОЧЕВА ТОДОРОВА
2. КРАСИМИРА КОЛЕВА ПЕТРОВА
3. СВЕТЛАНА ИВАНОВА ВЕЛИКОВА